Here is a page extracted from Wikipedia that may contain CSS, HTML, and a lot of unformatted text.

Title: Pascual Madoz
Content: Pascual Madoz Ibáñez, naixito de Pamplona o 17 de mayo de 1806 y muerto en Chenova (Reino d'Italia, hue Italia) o 13 d'aviento de 1870, estió un destacato avogato, cheografo y politico navarro. D'ideolochía liberal y militant d'o Partido Progresista, ocupó en 1868 dimpués d'a revolución que fació cayer a monarquía a Presidencia d'a Chunta Provisional Revolucionaria.

Pascual Madoz se formó con os escolapios en a ciudat aragonesa de Balbastro continando dimpués os suyos estudios de Dreito en a Universidat de Zaragoza. Por a suya ideolochía politica s'exilió en Francia dende 1830 dica 1832, mientres as zagueras anyadas d'o reinato de Ferrando VII d'Espanya, instalando-se en tornar en a ciudat de Barcelona, licenciando-se en Dreito en 1834. En ixas envueltas estió cuan concibió o que ye a suya magna obra, o Diccionario geográfico-estadístico-histórico de España y sus posesiones de Ultramar, que no remataría dica 1850.

Partidario de concepcions mas progresistas aintro d'o liberalismo, encabezó en os anyos 1840 a oposición a Baldomero Espartero, encara que o 21 de chinero de 1855 esdevenió ministro d'Hicienda en un Gubierno d'Espartero. Mientres o suyo ministerio impulsó una lei de desamortización complementaria a la desamortización de Mendizábal, a conoixita como desamortización de Madoz.

Con a Revolución de 1868 ocupó provisionalment a Presidencia d'a Chunta Provisional Revolucionaria, encara que renunció, y estió partidario d'a coronación d'Amadeu de Saboya como rei, fendo parte d'a delegación que marchó entra Italia ta ofreixer-li a cadiera reyal, pero i morió o 13 d'aviento de 1870.

Vinclos externos 

Avogaus de Navarra
Cheografos de Navarra
Ministros d'o Gubierno d'Espanya naixius de Navarra
Muertos en Chenova
Naixius de Pamplona
Presidents d'o Gubierno d'Espanya
1806 (naixencias)
1870 (muertes)